אסתר טרי

אסתר (אתי) טרי (לבית כהן) היא שחקנית כדורסל כיסאות גלגלים לשעבר וחברת משלחות ישראל במשחקים הפאראלימפיים.

את עיסוקה בספורט נכים החלה במרכז הספורט לנכים של איל"ן ברמת גן.

היא הייתה חברה וקלעית מצטיינת בנבחרת הנשים בכדורסל כיסאות גלגלים.

התחרתה במסגרת משחקי סטוק מנדוויל והשתתפה במשלחות ישראל אל אולימפיאדת הנכים היידלברג (1972), אולימפיאדת הנכים טורונטו (1976), אולימפיאדת הנכים ארנהם (1980), אולימפיאדת הנכים ניו יורק וסטוק מנדוויל (1984) ואל המשחקים הפאראלימפיים סיאול (1988). כחברת הנבחרת זכתה במדליית זהב פאראלימפית (1976), בשתי מדליות כסף (1980 ו-1984) ובמדליית ארד (1972).

נוסף לפעילות במרכז הספורט לנכים ברמת גן, טרי פעילה בעיר מגוריה במועדון הנכים ראשון לציון ומתחרה בטניס שולחן.

טרי עבדה בשירות התעסוקה ובשנת 1993 הותקפה במקום העבודה.

טרי פעילה בחוגי ריקוד בכיסא גלגלים וביום העצמאות ה-74 בשנת 2022 לקחה חלק בטקס הדלקת המשואות עם להקת הריקודים "גלגלי רני".

הערות שוליים

ספורטאים פאראלימפיים ישראלים
מדליסטיות פאראלימפיות ישראליות
ספורטאיות פאראלימפיות ישראליות
אלופות פאראלימפיות ישראליות
כדורסלנים ישראלים באולימפיאדת הנכים היידלברג (1972)
כדורסלנים ישראלים באולימפיאדת הנכים טורונטו (1976)
כדורסלניות ישראליות במשחקים הפאראלימפיים ארנהם (1980)
כדורסלניות ישראליות במשחקים הפאראלימפיים ניו יורק וסטוק מנדוויל (1984)
כדורסלניות ישראליות במשחקים הפאראלימפיים סיאול (1988)
שחקניות כדורסל נכים ישראליות
ספורטאי איל"ן
ישראליות שנולדו במאה ה-20
ישראלים שנולדו במאה ה-20